परिवार का बेटा बन रही हैं आधुनिक बेटियां
कुछ सालपहले लखनऊ की सलमा से मेरा परिचय एक ठीक-ठाक ब्यूटीशियन के रूप में किसी ने करवाया था। एक और स्किल उसमें थी, बजुर्गों की देखभाल करने का। दरअसल, मैं किसी ऐसे व्यक्ति की तलाश में था जो मेरी बीमार चाची के लिए कुछ ब्यूटी वर्क कर सके। हालांकि, शुरू में मैं पूरी तरह आश्वस्त नहीं था, लेकिन मैंने उसे बेसिक मैनिक्योर, पैडिक्योर और सिंपल हेअर ट्रिमिंग करने का मौका दिया, क्योंकि मेरी चाची उनके तब के लुक के साथ बाहर आने के लिए बिल्कुल तैयार नहीं थीं। व्हीलचेयर ने जीवन को और असुविधाजनक बना दिया था। वह तो सोसाइटी के गार्डन तक भी जाने के लिए तैयार नहीं थीं। सलमा ने लगातार पांच घंटे तक उन पर अपना हुनर दिखाया और इस दौरान उसने बताया कि कैसे सैकड़ों व्हीलचेयर पेशेंट विमानों में भी यात्रा करते हैं। उसकी उत्साहजनक बातों ने चाची को हिम्मत दी और उसी शाम सलमा उन्हें व्हीलचेयर के सहारे बाहर लेकर आई। फिर जब उसने बिल दिया तो किसी के माथे पर कोई शिकन नहीं पड़ी, क्योंकि सलमा ने सिर्फ उस एक शाम में चाची का नज़रिया सकारात्मक बना दिया था। बाद में मुझे अमेरिका में रह रहे चाची के बेटे का फोन आया, उन्होंने सलमा की प्रतिभा को पहचानने के लिए मुझे धन्यवाद दिया। इसके बाद से सलमा मेरी चाची की विश्वासपात्र सहयोगी बन गई। एक दिन सलमा ने बताया कि उसकी शादी लखनऊ में हो रही है, लेकिन वादा किया कि कुछ समय बाद वह लौट आएगी।
कुछ समय बाद वह लौट भी आई और अपना काम फिर शुरू कर दिया लेकिन, अब वह मेरी चाची के पास कम पाती थी। वह घर से अकेले दूर रह रहकर कमाई कर रही थी, जबकि उसका बेकार पति गांव में पीने में वक्त बर्बाद कर रहा था। यह मुझे बाद में पता चला। वह दो बच्चों की मां भी बनी पर मुंबई में ही रही और कई काम करती रही। इसमें मुंबई के बांद्रा का एक एक्यूप्रेशर सेंटर भी शामिल था। इसके अलावा वह एक क्लीनिक में पार्टटाइम काम भी कर रही थी। हालांकि पैसा उसके पास आने लगा था, लेकिन मैंने उसे हमेशा बहुत खुश कभी नहीं देखा था। वह अधिकतर अपने मोबाइल फोन में व्यस्त रहती और पति से फोन झगड़ा करते दिखती। पति हमेशा बुरी आदतों के लिए पैसा मांगता रहता। इस बीच क्लीनिक की मेडिकल ट्रेनिंग, एक्यूप्रेशर का एक्सपोज़र और ब्यूटी ट्रीटमेंट के स्किल ने उसमें अनूठे गुणों का मिलन करवा दिया था। इससे वह उन लोगों के बीच लोकप्रिय हो गई थी, जो ऊंची फीस वहन कर सकते थे। मेरी चाची उसके लिए सेकंडरी कस्टमर हो गई थीं जबकि, समुद्र किनारे के सी-फेसिंग ग्राहक उसकी प्राथमिकता में थे।
पांच साल बाद मैंने कल उसे ब्रांद्रा में देखा। वह स्टेट बोर्ड की परीक्षा देकर बाहर रही थी। पहले से ज्यादा युवा और खुश नजर आई। मुझे उसका साहसी एटीट्यूड अच्छा लगा। उसके कंधों पर एक बैग लटक रहा था। टी-शर्ट, ट्राउजर और आत्म-विश्वास के भरी उत्साहपूर्ण मुस्कान उसके चेहरे पर थी। उसके दोनों बच्चे आज अंग्रेजी स्कूल में पढ़ते हैं। उसके माता-पिता साथ रहने गए हैं। अपनी बहन को वह पढ़ा रही है और नर्सिंग की ट्रेनिंग करवा रही है। फिर उसने बताया कि उसने पति से तलाक ले लिया है, क्योंकि उसके पति ने परिवार के अच्छे के लिए कभी कुछ नहीं किया। मेरे लिए यह एक शॉक ही था, क्योंकि लखनऊ की परम्परागत महिला के लिए यह बोल्ड कदम था। यह इसलिए भी महत्वपूर्ण था, क्योंकि उसने हमारे पुरुष प्रधान समाज में बिना किसी पुरुष के रहने के परिणामों को भी समझा। वह समय के साथ चलने के लिए खुद को शिक्षित कर रही है और इस पड़ाव की दिशा में पहला माइलस्टोन है दसवीं बोर्ड की परीक्षा देना।
एन. रघुरामन
मैनेजमेंटगुरु
raghu@dbcorp.in
hin_Deva hin_Deva hin_Deva hin_Deva hne_Deva bho_Deva lmo_Latn